hotchpotch/miracl-hf-unified huggingface dataset:
Al Qadarif (jimbo)
Al Qadarif Gadaref, Gadarif au Qadārif) ni moja ya Wilayat au majimbo 26 ya Sudan. Lina ukubwa wa eneo la 75,263 km ² na wakaazi wanaokadiriwa kuwa 1,400,000 (2000). Al Qadarif ndio mji mkuu wa jimbo hili; miji mingine ni ni pamoja na Doka
Khartoum (jimbo)
Khartoum (pia Al Khartum) ("Kar. الخرطوم" ) ni moja ya majimbo (wilayat) 25 ya Sudan. Lina ukubwa wa eneo la 22,122 km na wakazi wanaokadiriwa kuwa 4,700,000 (2000). Mji mkuu wa jimbo ni mji mkuu wa kitaifa.
Umoja, Sudan
Umoja ("Kar. الوحدة al-wahda") ni moja ya majimbo ("wilayat") 10 ya Sudan Kusini. Lina ukubwa wa eneo la 22,122 km 2 na wakazi wanaokadiriwa kuwa 4,700,000 (2000). Bentiu ndio mji mkuu wa jimbo hili. Lina wilaya tisa na ni eneo la mafuta baadhi ya mashamba yenye utajiri mkubwa wa mafuta.
Wakati serikali ya kitaifa mjini Khartoum inatambua jina la Alwahda = Umoja, serikali mpya ya sehemu ya Sudan Kusini inatambua jimbo hili kama Nile ya juu ya Magharibi (Western Upper Nile). Kabla ya mpangilio wa kiutawala wa mwaka wa 1994, Umoja ilikuwa sehemu jimbo kubwa la Upper Nile.
Umoja inakaliwa na makabila mawili, ya Nuer (wengi) na Dinka (wachache). Kama majimbo mengine ya Sudan Kusini, jimbo la Umoja linajumuisha wilaya tisa: Mayom, Rubkona, Parieng, Leer, Guit, Koch, Abeimnom, Mayendit na Payinjiar.
Kilimo ndio shughuli ya kiuchumi ya msingi katika jimbo hili . Watu ni wafugaji wahamaji ambao hujihusisha na kilimo na ugygaji, hasa ng'ombe. Kilimo hufanywa wakati wa msimu wa mvua ingawa baadhi ya ukulima pia hufanywa wakati wa majira ya joto. Mboga hazilimwi sana kwani wakulima wengi huishi vijijini kuliko mijini, na hivyo kukosa kupata masoko kwa mazao yao. Baadhi ya Mashirika Yasiyo ya Kiserikali inawahamasisha wakulima kuanzisha utaratibu wa kilimo kwa ajili ya soko.
Mafuta ya petroli ya kwanza ya Sudan iligunduliwa Umoja mwaka wa 1970. Makampuni ya mafuta ya kimataifa ambazo zinahusika katika kupeleleza mafuta katika Umoja zilichangia pakubwa kupoteza makaazi ya wakazi wazawa.
Kiwanja cha mafuta cha Umoja kinapatikana ndani ya mgodi mkubwa wenye madini aina ya hydrocarbon katika bonde la ufa la Muglad na kina kadiriwa kuwa na mapipa milioni 150 ya mafuta. Bomba Kubwa la Mafuta la Nile huanzia katika kiwanja cha mafuta cha Unity.
Abdullah bin Faisal Al Saud
Abdullah bin Faisal Al Saud (1922 - 8 Mei 2007) alikuwa mtoto wa kwanza wa Mfalme wa Saudia, Faisal ibn Abdul Aziz, na Sultana, binti Ahmad ibn Muhammad kutoka katika familia yenye ushawishi mkubwa wa al-Sudairi familia ya Najd.
Alianza huduma yake ya kiserikali kama Makamu wa Mfalme wa Hejaz mara nyingi akiwa Waziri Msaidizi wa Masuala ya Nje ya Ufalme wakati akiwa na baba yake, Mfalme Faisal, katika safari yake ya kimataifa. Aliwahi kuhudumu pia kama Waziri wa Afya kutoka 1949-1950 na kama Waziri wa Mambo ya Ndani 1951-1959.
Abdullah baadaye alistaafu kutoka siasa ili kuzingatia maslahi ya biashara yake, inayojulikana kwa sana ikiwa ni Al Faisaliah Group ambayo ni miongoni mwa himaya za biashara za Saudia za mseto. Alikuwa Mwenyekiti wa shirika la msaada maarufu la King Faisal Foundation, pia alikuwa mshairi.
Machapisho yake yamehakikiwa sana; hayo ni pamoja na:
Ob
Ob (Kirusi: Обь) ni mto wa Urusi. Urefu wake ni 3650 km. Inapita katika mikoa ya Altai Krai, Novosibirsk Oblast, Tomsk Oblast, Mkoa Huru wa Hanty-Mansi na Mkoa Huru wa Yamalo-Nenets.
Tedd Josiah
Tedd Josiah (amezaliwa 1970) ni mtayarishaji wa muziki kutoka Kenya. Alianza kama mwanamuziki, kwanza kwa muda mfupi akiwa na kundi "Ebony Affair" kabla ya kutengeneza kundi jipya, "Hart" mwaka 1993. Kundi lenyewe liltupiliwa mbali mwaka 1995 na alijiunga na "Sync" Yosia "Studios Sound" kama mtayarishaji. Mwaka wa 1999 aliondoka "Sync Studios Sound" na kuunda "Audio Vault Studios" Ilibadilishwa jina hadi "Blu Zebra" mwaka 2002.
Anasifika kwa kuchapisha albamu za mkusanyiko zitwazo 'Kenyan, The First Chapter' na 'Kenyan, The Second Chapter'. Albamu hizi mbili ziliwahusisha Hardstone, Kalamashaka, Gidi Gidi Maji Maji, Necessary Noize, In-Tu, Jimmy Gathu, Maina Kageni, Pete Odera, Ndarling P na mwanamuziki kutoka Uganda Kawesa.
Josiah pia ndiye mwanzilishi wa Tuzo za Kisima tuzo za kifaari za kila mwaka ambazo hufanyikia nchini Kenya. Alituzwa Mtayarishaji wa mwaka katika Tuzo za Kisima mwaka wa 2004, lakini alikataa tuzo hilo ni akitoa sababu kuwa nafasi yake kama mshirikishi wa tuzo hizo. Mwaka uliofuatia alijiuzulu kamati yake ya upangaji..
Kama studio nyingine nchini Kenya, Blu Zebra ina mtayarishaji mmoja na pia hufanya kazi kampuni y uuzaji rekodi. Blu Zebra inaendelea kuwa moja ya studio zinazoongoza katika nchini Kenya , sambamba Mandugu Digital, Ogopa DJs, Calif Records, Homeboyz, Jomino miongoni mwa zingine.
Tedd Josiah amefanya kazi na wanamuziki wengi maarufu wa Kenya kama Poxi Presha Suzzana Owiyo Achieng 'Abura, Abbi, na Kayamba miongoni mwa wengine.
Kevin Wyre awali alifanya kazi kama mtayarishaji katika Blu Zebra Studios. Wyre pia ni mwanachama wa Necessary Noize
Abbi
Absalomu Nyinza, maarufu Abbi, ni mwanamuziki wa mtindo wa Afro-jazz na Afro-fusion kutoka Kenya. Yeye huambatana na bendi ya Kikwetu . Huimba katika lugha kadhaa, ikiwa ni pamoja na Kiswahili, Kiingereza, Kifaransa, lugha yake ya mama Kiluhya na lugha za makabila mengine.
Abbi ilianza kazi yake mwaka wa 1993 akiwa mwanachama wa kundi la} injili la a cappella la "The Boyz" ambalo baadaye lilibadili jina hadi "Safari" . Alizuru Uingereza na Ujerumani akiwa na hiyo bendi. Baadaye alijunga na bendi ya Achieng Abura , na kuzuru Uhispania wakati huo .
Solo albamu yake, "Mudunia" ilitolewa mwaka 2003. Katika Tuzo za Muziki za Kisima za 2004, alishinda katika vitengo viwili: "Msanii Bora wa Kiume" na "Msanii bora anayechipuka" . Albamu yake ya pili "Indigo" ilitolewa mwezi Agosti 2007. Ametumbuiza katika tamasha za Festival Mundial na North Sea Jazz nchini Uholanzi na kuzuru nchi nyingine pia. Muziki wake hutayarishwa na Tedd Josiah wa Blu Zebra studio .
Amekampeinia kundi la Global Call to Action Against Poverty . Yeye ni miongoni mwa wasanii wa Kenya ambao wamefadhiliwa na Alliance Française mjini Nairobi .
Juan Carlos Tedesco
Juan Carlos Tedesco(alizaliwa tarehe 5 Februari 1944) ni msomi wa Argentina na muundaji sera aliyekuwa Waziri wa Elimu,kutoka Desemba 2007 hado Julai 2009.
Tedesco alizaliwa mjini Buenos Aires katika mwaka wa 1944. Alisoma katika Chuo Kikuu cha Buenos Aires,akafuzu na shahada ya digrii ya Falsafa katika mwaka wa 1968. Alifunza kama Profesa wa Elimu ya Historia katika Vyuo vikuu vya La Plata,El Comahue na La Pampa kabla ya kuandika kitabu chake cha kwanza ,"Education and Society in Argentina, 1800 - 1945" katika mwaka wa 1972.
Tedesco aliteuliwa kama mtaalamu katika sera za elimu katika mwaka wa 1976 katika Mpango wa Maendeleo katika eneo la Amerika ya Kilatini wa UNESCO. Alikuwa mkurugenzi wa Kituo cha Eneo la Amerika ya Kilatini cha Elimu ya daraja la juu.Kituo hiki kilikuwa cha UNESCO huko Caracas, Tedesco alifanya kazi huko katika miaka ya 1982 hadi 1986 na akawa mkurugenzi wa Kituo cha Elimu Cha Eneo hilo mjini Santiago katika miaka ya 1986 hadi 1992. Mateso na ukandamizaji wa walimu na wanafunzi nchini Argentina katika miaka ya udikteta ilimfanya Tedesco kushiriki katika uandishi wa kitabu cha kutatua shida hiyo,"The Authoritarian Educational Agenda",akikiandika na Cecilia Braslavsky katika mwaka wa 1983.
Umaarufu wake ulimpa cheo cha Mkurugenzi wa IBE jijini Geneva,cheo alichokuwa nacho hadi mwaka wa 1997, na kuwa mkuu wa UNESCO ya Buenos Aires hadi mwaka wa 2004. Tedesco alirudi katika kufunza,akigawanya muda wake ili kufunza katika Universidad de San Andrés na Chuo Kikuu cha kitaifa cha Tres de Febrero,vyote vikiwa nje ya Buenos Aires. Aliteuliwa na Waziri wa Elimu,Daniel Filmus katika Tume ya Kufunza Walimu.Daniel Filmus alimbadilisha Naibu wa Waziri Albert Sileoni na Tedesco hapo mwezi wa Aprili 2006.
Uchaguzi wa 2007 wa Filmus kama Seneta wa jiji la Buenos Aires na Seneta Cristina Kirchner kama Rais wa Argentina, ulisababisha kuapishwa kwa Tedesco kama Waziri wa Elimu katika 10 Desemba ,2007. Baada ya kushindwa katika mwazi wa 28 Juni 2009, uchaguzi mdogo na kuchanganywa kwa mawaziri, alifutwa kazi huku akibadilishwa 20 Julai na Sileoni. Tedesco alifanywa Mkurugenai Mkuu wa Kituo cha Mikakati ya kuendeleza Elimu nchini Argentina na Rais mwenyewe.
Number 1's
Ilitolewa mnamo 25 Oktoba 2005, na ikafika namba 1 kwenye chati ya "Billboard 200" na kuuza nakala 113,000 kwenye wiki yake ya kwanza. Imethibitishwa platinum na Recording Industry Association of America.
Nchini Japan, "#1s" ilifika namba 1, kwa kuuza nakala 154,000 kwenye wiki yake ya kwanza na kisha ikathibitishwa 2x platinum kwa kuuza nakala 500,000 kote duniani.
*NSYNC
Toleo la Uingereza
Here We Go Germany 5 Mei 1997
Daniel Filmus
Kazi ya sasa : Seneta wa Buenos Aires
Aliingia Ofisi :10 Desemba 2007 
Wizara ya Elimu, Sayansi na Teknolojia : 25 Mei 2003 – 10 Desemba 2007
Rais wake: Néstor Kirchner
Aliyekuwa katika ofisi hiyo awali:Graciela Giannettasio
Aliyeingia ofisi :Juan Carlos Tedesco
Alizaliwa : 3 Juni 1955 (1955-06-03) (umri wa miaka 54) aliyezaliwa Buenos Aires
Daniel Fernando Filmus (alizaliwa 3 Juni 1955 katika jiji la Buenos Aires) ni mwanasiasa wa Argentina na msomi.Hivi sasa, yeye ni Seneta wa Buenos Aires na alikwa Waziri wa zamani wa Elimu, Sayansi na Teknolojia katika serikali ya Rais Néstor Kirchner.
Filmus alihusika ,akiwa kijana, kwa muda mfupi katika mrengo wa Kikomunisti. Alisoma saikolojia na elimu ya jamii katika Chuo Kikuu cha Buenos Aires (UBA) na akashiriki katika siasa ya kiperonisti. Yeye alisaidia kuanzisha muungano unaodumu kuhusu haki za binadamu katika Chuo Kikuu cha Buenos Aires, akiwa mwanafunzi huko. Yeye alifuzu na kupata shahada ya daraja la pili katika Elimu kutoka Universidade Federal Fluminense katika jiji la Rio de Janeiro.
Filmus alikuwa mkuu wa Facultad Latinoamericana de Ciencias Sociales (FLASCO) na akawa msomi katika uwanja wa elimu huku akiandika vitabu kadhaa. Yeye aliingia sekta ya huduma za umma kama naibu waziri wa elimu wa waziri Carlos Grosso (yeye alikuwa alishiriki katika "ununuzi wa escuela", ambapo kipande cha ardhi cha shule kiliuzwa ili kuunda duka kubwa) na katika miaka ya 1990 alikuwa msaidizi wa Susana Decibe. Katika mwaka wa 2000, alikuwa waziri wa elimu katika jiji la Buenos Aires akiwa chini ya Anibal Ibarra, aliyemtaka Daniel kuwa naibu wake alipokuwa akigombea kiti cha rais katika uchaguzi wa 2003. Hata hivyo,kabla ya uchaguzi uliofanyika, Rais Kirchner alimwuliza Filmus kuwa Waziri wa Elimu. Yeye pia ni Profesa wa Elimu ya Jamii katika Chuo kikuu cha Buenos Aires.Filmus aligombea kiti cha meya wa Buenos Aires katika mwaka wa 2007, na akachukua nafsi ya pili baada ya kuhesabiwa kwa kura mnamo 24 Juni 2007 akishindwa na Mauricio Macri.
Baadaye katika mwaka wa 2007, alichaguliwa Seneta wa Buenos Aires na kuchukua ofisi yake katika mwezi wa Desemba 2007.
Giacomo Tedesco
Giacomo Tedesco (amezaliwa 1 Februari 1976 katika mji wa Palermo) ni mchezaji wa kandanda wa Italia ambaye alicheza kama mchezaji wa kati katika ligi za Italia.
Giacomo Tedesco alianza kucheza katika klabu yake ya kinyumbani ya US Citta di Palermo katika mwaka wa 1994. Alicheza katika mji wa Palermo kwa misimu mitatu akicheza katika mechi takriban 70 na kufunga mabao matatu. Katika mwaka wa 1997, alihamia klabu ya Salernitana, alipoenda na kucheza katika mechi 133 na kufunga mabao 13 kati ya miaka ya 1997 na 2007. Alihamia klabu ya Napoli katika msimu wa 200-2001. Katika miezi sita na klabu hiyo ya kusini mwa Uitalia,alicheza katika mechi 14. Katika mwaka wa 2003, yeye alihamia kwa muda mfupi klabu ya Cosenza ambapo yeye alifunga bao moja katika mechi 14. Baadaye katika mwaka wa 2003, alitia saini mkataba na klabu ya Reggina Calcio,alikocheza kwa miaka minne katika Ligi Kuu ya Uitalia. Alicheza zaidi ya mechi 120 katika klabu ya Reggina huku akifunga mabao 5. Katika mwaka wa 2007, licha ya kuwa na mafanikio katika mji wa Calabria, Tedesco alihamia klabu ya Kisicilia ya Calcio Catania. Tangu kujiunga na Catania, yeye alicheza katika mechi 50 na kufunga mabao manne katika misimu miwili. Alipokuwa na makocha , Walter Zenga na Silvio Baldini Tedesco, alikuwa akicheza mara kwa mara na alikuwa mchezaji wa bidii sana katika upande wa kushoto wa uwanja. Tarehe 9 Julai 2009, huduma za Tedesco ziliuziwa klabu ya Bologna FC iliyokuwa na mkataba na Tedesco wa urefu wa miaka miwili. Mnamo tarehe 14 Januari 2010, Tedesco alirudi Reggina kwa mpango uliopea Bologna Antonio Busce.
Kaka yake, Giovanni Tedesco, hucheza katika klabu ya US Citta di Palermo iliyo katika ligi kuu ya Serie A. Alicheza katika timu moja na Giovanni katika msimu wa 1997-98 katika klabu ya Salernitana.
Home for Christmas
Home for Christmas ni albamu ya pili kutoka kundi la wanamuziki waitwao 'N Sync, iliyotolewa mnamo 10 Novemba 1998. Single ya "Merry Christmas, Happy Holidays" ilipata mafanikio ya kiasi kwenye redio. Ilithibitishwa 2x platinum nchini Marekani na imeuza nakala milioni nne kote duniani.
Giovanni Tedesco
Giovanni Tedesco (alizaliwa 13 Mei 1972 katika mji wa Palermo) ni mwanakandanda wa Italia. Alikuwa mchezaji wa kati.
Licha ya kuwa raia wa Palermo, Tedesco ,hapo awali alikatazwa kucheza katika timu ya mji wao,Palermo, kwa sababu mwili wake ulikuwa mdogo na hivyo basi akahamishwa klabu ya Reggina. Akiwa Reggina, alicheza mara kwa mara katika mwaka wa 1990. Baada ya misimu mitatu katika timu ya Reggina (msimu mmoja katika Serie B, na miwili katika Serie C1), Tedesco alihamia klabu ya Fiorentina katika mwaka wa 1993 na akasaidia timu hiyo kushinda Ligi ya Serie B. Katika msimu uliofuata,alicheza kwa mara ya kwanza katika Ligi Kuu ya Serie A waliposhinda 2-1 katika mechi dhidi ya Cagliari mnamo 4 Septemba 1994.
Baadaye,Tedesco alichezea pia klabu za Foggia,Salernitana na Perugia,alikocheza misimu sita na akapata umaarufu kama mchezaji wa kati na kiongozi wa timu ,hasa akiwa chini ya meneja Serse Cosmi.
Katika mwezi wa Januari 2004, Tedesco aliajiriwa na klabu ya Genoa ya ligi ya Serie B,wakitaka kuimarisha katika timu katika mwisho wa msimu,ambapo timu hiyo("rossoblu") ilikuwa iking'ang'ana kurudi Ligi Kuu ya Serie A. Hata hivyo, Tedesco alianza kucheza vizuri wakati Serse Cormi,kocha wake wa zamani akiwa Perugia, alipokuwa kocha wa Genoa.Serse alichukua nafasi yake Luigi de Canio ambaye hakuweza kufanya klabu hiyo kufanikiwa. Genoa,hatimaye, ilishinda ligi ya Serie B katika mwaka wa 2005. Hata hivyo,klabu ilikataliwa kupandishwa kuenda ligi ya Serie A na badala yake kurudishwa ligi ya Serie C1 kwa kushtakiwa kwa kosa la kufanya udanganyifu uliowasaidia kushinda mechi zao. Baada ya kurudishwa ligi ya Serie C1,Tedesco alichagua kuendelea kucheza katika klabu hiyo kwa nusu ya msimu wa 2005-2006 kabla ya kutia saini mkataba ,ambao hakuweza kukataa, na klabu ya Palermo.
Mnamo 8 Januari 2006, Tedesco alicheza katika mechi yake ya 500, mechi katika uwanja wao wa nyumbani dhidi ya Lazio. Walishinda mechi hiyo 3-1 huku akifunga bao la pili. Mkataba wake na Palermo,uliofaa kuisha Juni 2007, ulirefushwa kwa mwaka mmoja baada ya mechi ya mwisho ya msimu. Iliripotiwa,hapo baadaye, kuwa alikataa mikataba na klabu zingine ili aendelee kucheza katika klabu ya Palermo alipotarajiwa kufunga kazi ya kucheza katikaa klabu hiyo. Tarehe 10 Aprili 2008, yeye alikubaliana masharti ya mkataba wake na Palermo ya kuongeza mwaka mmoja na "rosanero".
Katika mwaka wa 2008-09, alihusika kidogo tu, alicheza mechi 17 huku nyingi za mechi hizo zikiwa katika mwisho wa msimu. Mnamo Juni 2009, klabu ilitangaza kurefushwa kwa mkataba na Tedesco,shujaa anayependwa katika mji wao, hadi Juni 2011.
Giovanni Tedesco ana kaka wawili ambao ni wachezaji wa soka:Salvatore (mchezaji wa zamani wa Perugia na Lucchese) na Giacomo, ambaye ni mchezaji wa Reggina.
Celebrity
Celebrity ni albamu ya tano na ya mwisho ya 'N Sync. Ilitolewa mnamo 24 Julai 2001. Albamu hii ilithibitishwa 5x platinum nchini Marekani na ilipata mauzo ya zaidi ya milioni 10 kote duniani. Albamu hii ilipata mauzo ya takriban milioni 1.9 kwenye wiki ya kwanza.
"RIAA" ilithibitisha albamu hii Gold, Platinum na 5x Platinum mnamo 22 Agosti 2001 baada ya kuuza nakala milioni tano nchini Marekani.
Justified
Justified ni albamu ya kwanza kutoka kwa mwimbaji Justin Timberlake. Albamu hii inawahusisha wanamuziki wengine kama Timbaland, Clipse, Bubba Sparxxx, na Janet Jackson. Albamu hii ilishinda tuzo mbili za "Grammy Award" kwenye sherehe ya 2004 Grammy Awards mjini Los Angeles, California. Albamu hii iliuza zaidi ya nakala milioni tisa kote duniani. Albamu hii ilishinda tuzo la "Best International Album" kwenye sherehe ya "2004 Brit Awards".
Marsha Ambrosius – Vocals (bckgr)
I'm Serious
I'm Serious ni albamu ya kwanza ya mwanamuziki T.I.. Ilitolewa mnamo 9 Oktoba 2001.
Albamu yake ya kwanza ilishirikisha wasanii kama "Pharrell" wa kuotka "The Neptunes", "Too Short", "YoungbloodZ", "Pastor Troy", "Bone Crusher", "Lil Jon", "P$C", "Beenie Man" na "Jazze Pha". Albamu hii iliuza takriban nakala 12,000 kwenye wiki yake ya kwanza.
Urban Legend
Urban Legend ni albamu ya tatu kutoka kwa mwanamuziki T.I., iliyotolewa mnamo 30 Novemba 2004 ambapo kulikuwa na mafanikio ya Single yake: "Bring 'Em Out".
Albamu hii iliwahusisha wasanii kama Trick Daddy, Nelly, Lil' Jon, B.G., Mannie Fresh, Daz Dillinger, Lil Wayne, Pharrell, P$C, Lil' Kim & Big Kuntry King, Daz Dillinger, Shorty B, Lil' Jon, Scott Storch, Jazze Pha, The Neptunes, DJ Toomp, Khao, Sanchez Holmes, na Mannie Fresh. Nakala 193,000 ziliuzwa kwenye wiki ya kwanza.
Albamu hii iliuza zaidi ya nakala 1,000,000 nchini Marekani.
Single ya kwanza ilikuwa ni "Bring 'Em Out", ambayo ilichezwa sana kwenye redio. Single ya pili ni "U Don't Know Me", ilithibitishwa Platinum na "RIAA".
Tha King
Prayin' for Help
Why U Mad at Me
Bring Em Out
Limelight
Johann Paul Schor
Johann Paul Schor (1615 - 1674), anajulikana katika jiji la Roma kama "Giovanni Paolo Tedesco" (jina hili "Tedesco" kwa Kiitalia linamaanisha "Mjerumani"). Johann alikuwa msanii kutoka nchi ya Austria. Alikuwa mzalishaji wa michoro ya kupamba katika Baroque Roma, akichora michoro ya vitanda, milipuko ya mapambo ya fedha, nguo na hata vyakula vya sukari. Hapo zamani michoro yake mingi ilihusishwa na Gian Lorenzo Bernini.
Alizaliwa katika eneo la Innsbruck akiwa mwana wa familia kubwa ya wasanii wa Tyrol. Alipokea mafunzo kutoka studio ya baba yake, Hans Schor. Katika mwaka wa 1640 alijenga jina lake mjini Roma. Hapo, katika mwaka wa 1654, akawa mwanachama wa Accademia di San Luca, shule ya wasanii.
Akifuata mifano ya Bernini na Pietro da Cortona, uzuri wa michoro yake ulimpa umaarufu miongoni mwa wasanii na wapenzi wa sanaa. Hibbard (1958) aliandika: "aliunda kazi yake kwa njia ya kisanaa ya Cortona na Bernini kwa uhuru ulioonekana kutokana na Callot na Stefano Della Bella na wakati mwingine huonekana kushinda rococo".
Akiwa chini ya Cortona alisaidia katika kupamba Palazzo del Qirinale kwa ajili ya papa Alexander VII Chigi. Katika mwaka wa 1659, papa alimteua Schor kwa kazi ya kutumia michoro ya Bernini katika ujenzi wa kikanisa cha familia Chigi ("'Capella Della Madonna del Voto" katika Kanisa Kuu la Siena).
Akiwa Roma, Schor alimsaidia Bernini katika kuunda kifaa cha kukifunika Kiti Cha Mtakatifu Petro (Lanciani 1892) na katika kazi nyinginezo katika mwisho wa miaka ya 1650 na 1660. Labda kazi yake maarufu kabisa ilikuwa "baldacchino" ya Santo Spirito huko Sassia.
Schor pia alisaidia kupamba vyumba vya Vatikano na vya Palazzo Borghese, aliposhirikiana na Carlo Rainaldi katika kupamba chemchemi ya "nympheum" iliyokuwa ikionyesha "Venus akioga". Baadaye aliandaa michoro ya kupendekeza miundo mipya ya kupamba dari la Palazzo Colonna (1665-1668).
Upungufu wake kama msanii unaweza kuonekana kwa pambo alilounda mwaka 1650 la "Musurgia Universalis" ya Athanasius Kircher lakini pambo hilo liliharibika kwa mipango mingi aliyotaka Kircher. Alipokuwa akifanya kazi pekee yake, michoro yake ilionyesha kazi bora zaidi.
Katika studio yake katika miaka ya 1670 alimwajiri msanii wa Austria aliyekuwa kijana bado, Johann Bernhard Fischer. Fischer alirudi Vienna akafanya kazi yake hadi akapewa taji la Fischer Von Erlach, msanii maarufu wa asili ya Kivienna aliyefuzu katika miundo ya Baroque.
Johann Paulo Schor alikufa huko Roma katika mwaka wa 1674.
Wana wake Schor, Giovanni Paolo na Fillipo waliendeleza studio yake baada ya kifo chake. Wote wawili walikuwa miongoni mwa wasanii wa Roma waliopolekwa Napoli na kiongozi Gasparo de Haro y Guzman, marqués del Carpio katika mwaka wa 1683. Miongoni mwa wanamuziki wa kiongozi huyo alikuwa Alessandro Scarlatti. Del Carpio alikutana na wasanii hao kwa kupitia mwana wa mfalme Lorenzo Onofrio Colonna, aliyekuwa mwanajeshi wa Napoli ilhali del Caprio alikuwa balozi wa Hispania. Katika mwaka wa 1690,Cristofor Schor alifanya mabadiliko madogo kwa muundo wa Martino Longhi wa Sant'Antonio dei Portoghesi. Johann Ferdinand Schor alikuwa msaidizi wa studio wa Carlo Maratta.
When You Tell Me That You Love Me
"When You Tell Me That You Love Me" ni wimbo uliotoka kama single kwa mwaka 1991 kutoka kwa mwanamuziki wa nchini Marekani anayeitwa Diana Ross. Baadae wimbo huu uliweza kurudiwa kuimbwa na wanamuziki mbalimbali.
"When You Tell Me That You Love Me" ilikuwa ni single ilioongoza kutoka kwa albamu ya Diana Rose iliyotoka mwaka 1991, iliyoitwa "The Force Behind the Power" iliyotolewa na studio Motown nchini Marekani, na stdudio ya EMI ya nchini Uingereza.Wimbo huu wa mapenzi lakini yanayosikitisha ndio uliofanya vizuri zaidi katika albamu hii. Wimbo huu uliweza kufika nafasi ya 37# katika chati ya muziki ya Marekani ya "Billboard" na kushika nafasi ya 2# katika single 75 bora nchini Uingereza.Rose anauchukulia wimbo huu kama wimbo wenye kumatambulisha. Toleo la nchini Uingereza lilijumuisha wimbo wake uliofanya vizuri mwaka anaoitwa "Chain Reaction."
Video ya muziki huu ilitoka ikiwaonesha Ross akiwa katika gauni la jioni, akiwa anaimba katika jukwaa, na kuingiza picha zingine zikimwonesha Ross akiwa na watoto wake wawili wa kiume, Ross & Evan.
UK Vinyl, 12"
UK CD Maxi
US Vinyl, 12"
US Cassette Single"
Wimbo huu ulirekodiwa tena, kwa Dolly Parton kushirikiana na Julio Iglesias kwa ajili ya lalbamu yao ya mwaka 1994 iliyoitwa "Crazy." Single hii ilitoka mwaka 1995 na kufanikiwa kuingia katika chati ya muziki ya Uholanzi na kukaa kwa kipindi cha takribani wiki tatu. Wimbo huu uliingia katika chati hii na kushika nafasi ya 48# na baadae nafasi ya 45# la mwishoni ilishika nafasi ya 49# 
Kwa mujibu wa Iglesias, anamwelezea Parton kuwa, moja ya wanamuziki aiopenda kufanya nao kazi
Video ya muziki ilifanyika katika Jumba la Oheka lililipo katika kisiwa cha Long Island kaskazini mwa ufukwe wa bahari. Katika toleo lingine, Iglesias na Parton wanaonekana kuimba katika vyumba tofauti tofauti, la hali ya mapenzi kuwatawala. Mwishoni mwa video anaonekana Parton na Iglesias wakiwa wanatoka katika jumba hilo, huku Parton akiwa amebadilisha kutoka gauni lenye rangi jeupe kwenda gauni jeusi
Mwaka 1998 Iglesias alirudia kurekodi wimbo huo na mwanamuziki kutoka nchini China anayeitwa Coco Lee (李玟) ulitoka kama single katika kutangaza mkusanyiko wake wa nyimbo zilizoitwa "My Life: The Greatest Hits." lakini pamoja na haya, toleo la Coco halikujumuishwa katika albamu yake na badala yake likajuimshwa lile la Parton. Video ya Muziki ilitoka ikimwonesha Iglesias na Lee wakiwa katika studio ya kurekodia. mwishoni, Iglesias na Lee wanaonekana wakiwa wamekaa katika chakula cha jioni.
Diana Ross alirekodi kwa mara ya pili wombo wake wa When You Tell Me That You Love Me na kundi kutoka nchini Ireland la Westlife, mwaka 2005 katika albamu yao inayoitwa "Face To Face" Ilikuwa ni single ya pili katika albamu hii.
Wimbo huu ulishika nafasi ya thelathini na tisa katika nyimbo zilizoongoza kwa mauzo nchini Uingereza kwa mwaka 2005
Aníbal Ibarra
Anibal Ibarra (alizaliwa 1 Machi 1958) ni mwanasheria na mwanasiasa wa Argentina kutoka eneo la Lomas de Zamora, wilaya iliyo katika eneo kusini ya Gran Buenos Aires. Alifanya kazi kama mwendesha mashtaka katika mahakama, lakini alijiuzulu kazi hii ili kushiriki katika siasa.Akajiunga na chama kilichokuwa kikianzishwa: "the Front for a Country in Solidarity"(FrePaSo).
Ibarra akaanza siasa kwa kuwa mwanachama katika baraza. Katika mwaka wa 2000, alichaguliwa kuwa Meya wa Jiji la Autonomous Buenos Aires katika duru ya kwanza, akimshinda Domingo Cavallo, aliyekuwa Waziri wa Uchumi wa nchi. Katika mwaka wa 2003, alichaguliwa tena kuwa Meya, akishinda duru ya pili ya kurudia uchaguzi dhidi ya mfanyabiashara Mauricio Macri. Yeye alikuwa ameuungwa mkono na rais mpya aliyechaguliwa, Néstor Kirchner.
Tarehe 30 Desemba 2004, moto katika klabu ya República Cromagnon ulisababisha vifo vya watu 194 na kuzua utata na wimbi la shutuma kwa viongozi wa kisiasa wa mji. Ibarra alishtakiwa wa kupuuza usalama, kutokuwa na uangalifu wa sheria za usalama, kutoendesha shughuli za kuokoa watu vizuri na mashtaka mengine. Tarehe 14 Novemba 2005, tume ya mashtaka iliundwa na tume ya Bunge la Buenos Aires na kumwachisha kazi kwa miezi minne. Alishutumu upinzani kwa kutumia familia za waathiriwa wa moto ya República Cromagnon ili kuharibu wasifu wake wa kisiasa. Alipoachishwa kazi kwa miezi minne hakujiuzulu bali alingoja uchunguzi umalizwe. Wakati huo,Tawi Kuu la Buenos Aires liliongozwa na naibu wa meya Jorge Telerman.
7 Machi 2006,tume ya mashtaka ilitoa hukumu ya kufukuzwa kwa Ibarra kama meya wa Buenos Aires. Kati ya wanachama 15 wa tume hiyo, wanachama 10 walipigia kura kufukuzwa kwa Ibarra,wanne walipinga na mmoja hakupiga kura. Waliomshtaki walitaka apigwe marufuku kwa miaka 10 kutoka kufanya kazi yoyote katika sekta ya huduma kwa raia lakini wanachama wa tume waliamua miaka sita ndio ingetosha. Hapo baadaye wakashindwa kufanya uamuzi kama wampige marufuku au la. [2] [3]
Katika uchaguzi wa mji wa 2 Juni 2007,orodha ya Ibvarra ya sheria za mji ilichukua nafasi ya pili.Yeye na wanachama wengine wa muungano wake - "the Popular Progressive Front" - wakachaguliwa katika muhula mpya uliyoanza 10 Desemba 2007 huku wakiuunga mkono mgombeaji wa kiti cha meya ,Daniel Filmus.
Dada yake,Ibarra, Vilma Ibarra, ninaibu wa kitaifa na seneta wa zamani.
Henrie Mutuku
Henrie Mutuku ni mwanamuziki wa injili kutoka nchini Kenya ambaye ameshinda tuzo nyingi.
Mutuku alizaliwa mjini Nairobi mwaka 1978, mzaliwa wa kwanza na ndugu watatu kwa wazazi Bw. na Bi.Mutuku. Alikulia katika eneo la Eastlands, eneo ambalo linakaliwa na watu wengi wenye mapato ya chini katika mji wa Nairobi, na alipata kuaona mitindo mbalimbali ya muziki akiwa na umri mdogo sana kama vile R & B, Reggae, Rap, Benga, Kilingala na nyingine za Afrika.
Alijifunza kuimba na kucheza piano, na kuanza kutumbuiza mapema katika kongamano za familia kabla ya kufuzu kwa kuimba katika Sunday School katika kanisa jirani na baadaye katika kwaya ya kanisa . Mutuku alifikiriw kushughulika na wasifu kuimba wakati wa shule ya upili, ambapo alikuwa ni mwanachama hai wa Kilabu cha Uigizaji na Mkuu wa Kwaya ya shule.
Yeye huongea lugha za Kiswahili, Kiingereza, Kamba (lugha ya mama) na Sheng.
Henrie ilianza kazi katika muziki pamoja na wasanii wa Kikristo mitaani kama vile Izzo na Pete Odera kama muimbaji wa nyuma. Baadaye alijihusisha kwa sana katika mkusanyiko wa albamu ya mwaka 2002 'Rebirth' iliyotayarishwa na Soul Child Inc . Uimbaji wake uliimarika baada ya kushinda tuzo mbili za Msanii Bora wa Afrika Mashariki za Kora mwaka wa 2002 .
Albamu yake ya kwanza ilikuwa "Simama" (Stand) ambayo nyimbo kama "Usichoke" (akimshirikisha Roughtone na RK) na "Manzi wa Maana" (akimshirikisha KJ wa Redykulass-aKundi la waigazaji wacheshi la Kenyan). Pia amemshirikishwa katika vipindi vya redio katika vituo vya redio kadhaa maarufu kama Kiss 100 “Smirnoff Top 7 songs in Nairobi”, East Africa FM Radio ‘Link’ na Kampala FM as voted by listeners[7].
Mutuku amemfungulia pazia Bebo Norman kwenye matamasha mbili , na kumfanya kurekodi video yake ya kwanza ya muziki, "Nakuhitaji" (I Need you), iliyotayarishwa na televishani ya kimtaa ya Family TV kwa ajili ya uendelezaji wa Bebo Norman Tour. Hiuvi karibuni ametoa video ya wimbo wa "Amini" (Believe), ni mojawapo katika albamu yake ya 'Simama'.
Mwaka wa 2003 alishinda tuzo mbili katika 2Tuzo za Kisima kama Msanii Bora wa Kike Msanii Bora wa Kike wa muziki wa Injili ya Kisasa Pia alitajwa kushiriki kwenye Tuzo za Kora za mwaka wa 2003
Mutuku hushiriki kikamilifu katika shughuli za uchangishaji fedha na shughuli za kuzuia UKIMWI, watoto yatima na wagonjwa wa UKIMWI, Protecting Life Movement nchini Kenya na tafsiri ya Biblia na kusoma.
Tommy Tedesco
Thomas J. Tedesco (3 Julai, 1930 - 10 Novemba, 1997) alikuwa mwanamuziki maarufu wa Marekani na anayejulikana katika aina yamuziki ya "jazz" na "gitaa".
Nyimbo zilizoimbwa na Tommy, tukitaja chache tu, ni myimbo za vipindi vya runinga kama "Bonanza, Twilight Zone, Green Acres, M*A*S*H, Batman" na kipindi cha "Elvis Presley '68 Comeback Special". Alionyeshwa katika vipindi kadhaa vya kuchekesha na ,pia, vya mchezo wa kushindana. Aliigiza kama mchezaji gitaa Tommy Marinucci,mwanachama wa "Happy Kyne's Mirth-Makers" katika kipindi cha majadiliano cha "Fernwood Tonight."
Aliyezaliwa Niagara Falls, New York, Tedesco alisafiri hadi Pwani Magharibi ya Marekani ambapo akawa mmoja wa wachezaji gitaa wa studio wanaotafutwa sana kwa umahiri wake katika miaka ya 1960s hadi miaka ya 1980s. Ingawa kimsingi Tedesco alikuwa mchezaji gitaa, alikuwa anaweza kucheza pia mandolini, ukulele na, vilevile, sitar. Zaidi ya hayo alicheza ala nyingine 28 za kamba.
Tedesco alielezewa na gazeti la "Guitar Player" kama mchezaji gitaa aliyerekodiwa katika nyingi kabisa katika historia, Tedesco alikuwa amerekodiwa katika maelfu na maelfu ya nyimbo. Alirekodi na wanamuziki bora waliokuwa katika eneo la Los Angeles kama "The Beach Boys, The Mamas & Papas, the Everly Brothers, The Association, Barbra Streisand, Elvis Presley, Ella Fitzgerald, Frank Zappa, Sam Cooke, Cher" na "Nancy & Frank Sinatra". Kwa gazeti la"Guitar Player", Tedesco aliandika makala yaliyoitwa "Studio Log".Katika makala hayo, alieleza kazina shughuli alizofanya siku hiyo kama kurekodi kipindi cha televisheni, filamu ama albamu huku akieleza vikwazo walivyokumbana navyo, ala za muziki alizotumia na hela kiasi gani alipata kutoka kazi hiyo.
Tedesco alitunga nyimbo za filamu pia kama vile:
Yeye, pia,alikuwa mchezaji gitaa wa "Original Roxy" katika kipindi cha "The Rocky Horror Show". Zaidi ya hayo, yeye alicheza gitaa katika mwanzo wa filamu ya Howard Hawkes & John Wayne iliyoitwa "Rio Lobo". Alikuwa mmoja wa watu waliofanya kazi ya kando waliopewa sifa na heshima katika kazi yake katika katuni ya "The Ant and the Aardvark"(1968-1971).
Akiwa pekee yake,Tedesco alirekodi albamu kadhaa katika mtindo wa kucheza "jazz" gitaa lakini kazi yake ya kimuziki iliisha alipopata shtuko la moyo liliomfanya kufa ganzi katika sehemu kadhaa za mwili yake. Mwaka uliofuata alichapisha tawasifu yake yenye jina la "Confessions of a Guitar Player".
Tommy Tedesco alikufa katika eneo la Northridge, California katika mwaka wa 1997, akiwa mwenye umri wa miaka 67, kutokana na saratani ya mapafu.
Tedesco, pamoja na wanamuziki wenzake wengi wa studio,walihusika katika filamu ya dakika 95 ya 2008 "The Wrecking Crew" iliyoundwa na mwana wake, Danny Tedesco. Filamu hii imeonyeshwa katika matamasha kadhaa lakini bado haijatolewa kibiashara.
Marzemino
Marzemino ni divai nyekundu ya Kiitaliano iliyoundwa kutoka zabibu zinazopandwa katika eneo karibu na Isera,kusini mwa Trentino. Divai hii inajulikana sana kwa kutajwa kwake katika opera iliyoitwa "Don Giovanni" ya Wolfgang Amadeus Mozart("Versa il vino! Eccellente Marzemino! "). Mzabibu huo huiva kama umechelewa na una urahisi wa kukabiliwa na magonjwa mengi ya zabibu,oidium ikiwa moja yao. Mvinyo uliotayarishwa kutoka kwa zabibu hizi una rangi nyekundu na weusi mdogo unaoutofautisha na divai nyinginezo na una ladha tofauti pia. Wanasayansi katika uwanja huu wa zabibu na mizabibu wanapendekeza kuwa asili ya zabibu hii ni kaskazini mwa Uitalia. Uchunguzi wa kisayansi wa mfumo wa DNA uliofanyika,katika kituo cha sayansi cha San Michele all'Adige,ulionyesha kuwa Marzemino ulikuwa na uhusiano wa uzazi na zabibu za "Friuli-Venezia Giulia" za " Refosco dal Peduncolo Rosso" na "Teroldego". Huu ukawa ushahidi zaidi wa asili yake kuwa eneo lake.
Marzemino unapatikana kote kaskazini mwa Uitalia hasa maeneo ya Lombardia,Veneto na Friuli-Venezia Giulia. Katika eneo la Lombardy,mara nyingi hutumiwa kama zabibu za kuchanganya na zingine kama Barbera, Gropello , Merlot au Sangiovese katika kuunda divai. Katika eneo la Trentino, Marzemino hutumika pia. Ingawa inaamanika kuwa na jukumu dogo katika historia ya Chianti,hivi leo haipatikani kwa urahisi katika eneo la Tuscany.
Marzemino huwa na urahisi wa kuathirirwa na maradhi mbalimbali na pia huweza kuzalisha sana. Mzabibu huu unahitaji msimu mrefu wa kumea na huiva kwa kuchelewa. Marzemino inaweza kuzalisha divai nyepesi yenye ladha ya asidi kali kidogo. Katika hali ya anga baridi,ladha hiyo ya asidi inaweza kuonja kama nyasi na ladha ya matunda ya cheri. Baadhi ya mifano mitamu ya "passito" ya Marzemino,mara nyingi hutumika kuchanganywa na zabibu nyinginezo, inaweza kupatikana kote kaskazini mwa Uitalia.
Katika opera iliyoitwa "Don Giovanni", mhusika Don Giovanni anaitisha glasi moja ya Marzemino kabla ya kutupwa jehanamu. [7]
Marzemino inajulikana chini ya majina mbalimbali kote Uitalia. Majina haya ni kama Balsamina Nėra, Barzemin, Bassamino, Berzemino Calopico, Bossamino, Magnacan, Marsemina, Marzamino, Marzemin, Marzemino d'Isera, Marzemino Mataifa, Marzemino Padovano, Merzemina na UVA Tedesco.
Guillermo Moreno (mwanasiasa wa Argentina)
Guillermo Moreno ni mwanasiasa wa Argentina (Chama cha Justicialist) aliyefanya kazi kama Katibu wa Biashara ya Ndani katika serikali ya Rais Cristina Fernández de Kirchner. Ni mmoja wa wafuasi wakuu wa Kirchnerism.
Moreno, mara nyingi, anajulikana kama "the cowboy" kutokana na mbinu zake za ukali katika kushughulika na makampuni na wanasiasa. Akawa na sifa mbaya, miongoni mwa wakurugenzi wa kampuni za Argentina, kwa kutishia kwa uwazi kutumia vurugu na kwa kutoa bastola katika mikutano katika ofisi yake.
Yeye, pia, alikuwa akishutumiwa na taifa zima kwa kujaribu kuingilia kati katika shirika la INDEC,taasisi ya takwimu rasmi, akiwafuta kazi maafisa waliokataa kudanganya hasa kuhusu mfumuko wa bei.
Moreno alikuwa mwanachama wa bidii nyingi wa kundi la vijana la Peronist,tawi la maandamano ya Kiperonisti lililopendekeza serikali ya kijamii kama ile ya mapinduzi ya Cuba, katika miaka ya 1970.
Cheo chake cha kwanza katika serikali kilikuwa Katibu wa Uzalishaji katika serikali ya jiji la Buenos Aires, akifanya kazi chini ya meya Carlos Grosso,katika miaka ya mwanzo wa mwongo wa 1990. Baadaye, alikuwa naibu wa Katibu wa Biashara katika urais wa Eduardo Duhalde (2002-2003).
Moreno alikuwa rafiki wa Néstor Kirchner kabla Kirchner akuwe rais katika mwaka wa 2003. Yeye alikuwa mmoja wa wanachama wa Kundi la Calafate, kundi la kufikiria mikakati na mipango mbalimbali lililoundwa na Néstor Kirchner mwenyewe kama mbinu ya kuzalisha njia tofauti za kuendeleza sera za miaka ya 1990.
Katika serikali ya Néstor Kirchner, Moreno alifanya kazi kama Katibu wa Mawasiliano,cheo alichohudumia kwa miaka miwili kabla ya kuchukua kiti cha Katibu wa Biashara ya Ndani. Cheo alichopewa baada ya Néstor Kirchner kustaafu na mke wake Cristina Fernández de Kirchner kuwa rais mnamo 10 Desemba 2007.
Moreno amesemekana kuwa kiongozi wa kimabavu, asiyefanya kazi vizuri na asiyeweza kazi aliyopewa. Imesemekana kuwa ana ushawishi mkubwa katika siasa ya taifa zaidi ya unaofaa unapoangalia cheo chake kiko chini cha Waziri wa Uchumi. Inaaminika kuwa mapambano yake na Waziri wa zamani Martin Lousteau ndiyo yaliosababisha kujiuzulu kwa waziri huyo mnamo Aprili 2008, baada ya miezi minne tu ofisini. [9]
Moreno alijitenga na mke wake Amelia aliempatia watoto wawili ambao ni Joseph Paul na Victoria.
Eduardo Duhalde
Eduardo Alberto Duhalde [2] (alizaliwa 5 Oktoba 1941) ni rais wa zamani wa Argentina.
Duhalde alizaliwa Lomas de Zamora, katika eneo la Greater Buenos Aires. Yeye alifuzu kama mwanasheria katika mwaka wa 1970. Katika mwaka wa 1987, akawa mwanachama wa Argentina National Congress na akawa makamu wa rais chini ya Carlos Menem kuanzia mwaka wa 1989 hadi alipojiuzulu katika mwaka wa 1991. Katika mwaka wa 1991,alishinda muhula ya kwanza kama gavana wa Buenos Aires na akashinda muhula ya pili baadaye.
Aligombea kiti cha urais katika mwaka wa 1999, baada ya Carlos Menem kushindwa kushinda muhula ya tatu, lakini akashindwa na Fernando de la Rúa. Duhalde alichukua nafasi ya pili katika uchaguzi huo na asilimia 37 ya kura. Baada ya de la Rúa kujiuzulu kwa sababu ya shida za kiuchumi na maandamano ya Desemba 2001,Duhalde aliteuliwa kama Rais wa Argentina na Bunge mnamo 2 Januari,2002 baada ya mfululizo wa matukio ambayo watu wanashuku kuwa njumu.
Hapo awali,alifa kufanya kazi katika ofisi hiyo kwa miezi kadhaa hadi maandamano nchinin yaishe lakini Duhalde alibaki ofisi kwa muda wa zaidi ya mwaka mmoja. Wakati huo, yeye alithibitisha mingi ya deni la Argentina na akafanya uamuzi uliosababisha mfumuko wa bei, kutoridhika kwa raia na akaacha zaidi ya nusu ya Argentina wakiwa fukara. Licha ya hayo, alipewa sifa mbaya kwa kusema watu waliohifadhi madola watalipwa madola kabla ya kulazimisha kubadilishwa kwa dola na peso kwa bei ya peso 1.40 kwa dola moja,hii ilikandamiza watu. Duhalde aliweza kuimarisha vurugu katika uchumi na,chini ya shinikizo kutoka wanasiasa, akaagiza uchaguzi ufanyike miezi sita kabla ya tarehe iliyopangiwa.
Duhalde alifuatiwa na Néstor Kirchner mnamo 25 Mei 2003. Usaidizi wa kisiasa wa Duhalde kwake Kirchner dhidi ya Carlos Menem ulionekana kama mpango wa Duhalde kuendelea kuongoza kinyumanyuma. Baada ya muda mdogo, hata hivyo, Kirchner aliendelea kuachana na Duhalde. Mke wa Duhalde,Hilda Chiche Duhalde,aliendesha kampeni kali ya Seneti ya kuwakilisha Buenos Aires dhidi ya mke wa Kirchner, Cristina Kirchner, katika uchaguzi wa bunge wa 23 Oktoba 2003. González alishindwa kwa kura nyingi,kulingana na uchambuzi na wanasiasa huu ndio uliokuwa mwisho wa utawala wa Duhalde katika jimbo hilo.
Duhalde alithibitisha nia yake ya kugombea tena kiti cha urais mnamo tarehe 23 Desemba 2009. Alisema kuwa rais wa zamani Nestor Kirchner alikuwa amelevya na utawala.Atashindana na mgombeaji yeyote atakayesaidiwa na rais wa sasa Cristina Fernández de Kirchner na rais wa zamani Nestor Kirchner katika uchaguzi wa msingi katika Chama cha Justicialista.
8701
8701 ni albamu ya tatu kutoka kwa mwimbaji aitwaye Usher, iliyotolewa na Arista Records mnamo 7 Agosti 2001.
Usher alishirikiana na mwimbaji na msanii Jermaine Dupri. Wasanii wengine walioshiriki ni kama P. Diddy, Bryan Michael Cox na Babyface.
Albamu hii ilifika namba nne kwenye chati ya "Billboard 200" na namba moja nchini Uingereza na tangu siku hiyo ilithibitishwa 4x platinum na "RIAA".
Evergreen
"Evergreen" ni wimbo wa miondoko ya pop uliotungwa na Jörgen Elofsson, Per Magnusson pamoja na David Kreuger, na kurekodiwa kwa mara ya kwanza na kundi la Westlife. Wimbo huu upo katika albamu yao ya "World of Our own", na ulitoka kama single nchini Ufilipino, ambapo ilifanikiwa kufika katika nafasi ya 3# kutokana na mahitaji kutoka kwa mashabiki wao. Lakini wimbo huu ulifanywa maarufu zaidi na mshindi aliyeshinda nafasi ya kwanza katika mashindano ya "Pop Idol" la nchini Uingereza Will Young.
Wimbo huu ulichaguliwa kuwa single ya kwanza na washindi watatu wa shindano hilo,
Will Young, Gareth Gates na Darius Danesh. Na kwa pamoja waliurekodi kwa mara ya pili
Wimbo huu uliimbwa na washindi wote wawili yaani Young na Gates, ambapo Young alikuwa mshindi wa kwanza na kurekodi wimbo huu kama single, pamoja na wimbo wa "Anything Is Possiblee", ambao pia ulirekodiwa na washindi watatu wa kwanza na kuimbwa jukwaani na washindi wawili. Wimbo huu ulienda moja kwa moja katika nafasi ya kwanza katika chati ya Muziki ya Uingereza na kushikilia nafasi hiyo kwa wki tatu mfululizo, na kutolewa na wimbo wa Gates ulioitwa "Unchained Melody".
Wimbo huu ulioimbwa na Young ulikuwa wimbo uliowahi kufanya mauzo yake haraka zaidi nchini Uingereza kwa kufanikiwa kuuaza nakala kiasi cha 403,027 katika siku yake ya kutolewa. Na baadae uliendela na kufikia kuuza nakala zaidi ya milioni 1.7 katika orodha ya nyimbo zilizoongoza kwa mauzo nchini Uingereza.
Pia wimbo huu ndio wimbo ulioongoza kwa mauzo katika karne ya Uingereza hadi leo. Wimb huu pia ulijumuishwa katika albamu ya Young iloitwa year, it appeared 11th. It is also the best-selling single of the 21st century in the United Kingdom so far.
"From Now On ".
Toleo la Gates lilitolewa katika upande B wa single yake ya "Unchained Melody".
Tarehe 31 Desemba 2009, wimbo huu ulitangazwa kuwa wimbo ulioongoza na kushika nafasi ya kwanza katika kipindi cha miaka kumi.
No Place That Far
"No Place That Far" ni wimbo wa mwanamuziki wa Marekani anayeimba nyimbo zenye miondoko ya katri anayeitwa Sara Evans ambapo pia wimbo huu upo katika albamu yake ya No Place That Far. Wimbo huu ulikuwa wimbo wake wa kwanza kuingia katika nyimbo arobaini bora katika chati ya Hot Country Music na pia wimbo huu ulishika nafasi ya kwanza katika nyimbo za katri.
"No Place That Far" ni wimbo ambao kidogo unaweza kuendana na miondoko ya kantri na kutumi piano kwa kiasi kikubwa na kuingiza vifaa vingine katika,shairi la pili had mwisho.
Katika wimbo huu, anasema kuwa atafanya kitu chochote ili kumweka mpenzi wake karibu nae, katika shairi kama vile,
Mashairi haya yalitengenezwa kwa msaada wa aliyekuwa mume ya Evans wa kipindi hicho, Craig Schelske kutokana na mapenzi waliyokuwa nayo kati yao. Ujumbe kutoka katika wimbo huu kwenda kwa mume wake kuwa, hakuna sehemu ya mbali ambayo mume wake anaweza akaenda ambayo yeye hawezi kufika na kuwa na mume wake.Lakini baada ya muda, Evans alidai talaka kutoka kwa mume wake mwezi wa kumi mwaka 2006
Video ya wimbo huu ilitoks ikiongozwa na Thom Oliphant. Video inamwonesha Evans akiwa msituni akiwa amevaa gauni lenye rangi nyeusi na nyekundu na huku Vince Gill akiwa nyuma yake, wakiwa wanaimba wimbo huu. Katikati ya wimbo mume wake anatokea na kumkumbatia, halafu badae video inakuwa ya rangi nyeupe na myeusi, na kuoensha wanandoa wakitoa viapo vya ndoa. Video inaisha ikiwaonesha wanandoa wakiwa wameshikana mikono na kuingia katikati ya msitu.
Carlos Ruckauf
Carlos Federico Ruckauf (alizaliwa 10 Julai 1944) ni mwanasiasa wa wa Kiperonisti wa nchi ya Argentina. Yeye ni mwanachama wa Chama cha Justicialista.
Yeye alikuwa Waziri wa Leba katika serikali ya Isabel Perón kabla ya mapinduzi ya kijeshi ya Machi 1976,alitia saini amri ya 261/75 iliyoamrisha "kuangamizwa kwa watu" na kuanzisha kilichitwa "Vita Vichafu". Baada ya mwaka wa 1983,uanzishaji tena wa serikali wa raia, Carlos alikuwa Waziri wa Ndani kisha akawa naibu wa rais wa Argentina mnamo Julai 1995 katika serikali ya Carlos Menem na akabaki katika ofisi hiyo hadi Desemba 1999, serikali ya Menem ilipotoka uongozini. Katika uchaguzi wa 1999, alichaguliwa kuwa gavana wa jimbo la Buenos Aires.
Ruckauf alitoka cheo hicho katikati ya migogoro ya kisiasa ya Argentina mnamo Desemba 2001 ili kujiunga na serikali ya Eduardo Duhalde. Akawa Waziri wa Shughuli za Kigeni na akabaki katika cheo hicho hadi 25 Mei 2003,serikali ya Duhalde ilipotoka uongozini.
Baadaye katika mwaka wa 2003, Ruckauf aliteuliwa kuwa mwakilishi wa Mkoa wa Buenos Aires katika Chemba ya Argentina ya Manaibu. Alikuwa katika upande wa Kiperonisti uliopinga serikali ya Nestor Kirchner hadi alipotoka Congress katika mwaka wa 2007.
Carlos Ruckauf alianza kufanya kazi kama katibu. Uhusiano wake na Lorenzo Miguel,kiongozi wa " Unión Obrera Metalúrgica"(muungano wa wafanyikazi wa kuunda vitu vya chuma) ulimsaidia kuwa Waziri wa Leba wa Rais Isabel Peron mnamo Julai 1975,kazi aliyofanya mpaka mapinduzi ya Machi 1976 yalipofanyika. Carlos aliweza kuponea kutiwa nguvuni,si kama Waperonisti wengine walioshikwa na serikali mpya ya kijeshi. Inasemekana kuwa aliokolewa na Mwanajeshi Eduardo Massera,yeye mwenyewe akiwa Mperonisti, kwa kupitia afisa wa Polisi , Ramón Ramírez.
Carlos Ruckauf akawa rais wa Chama cha Justicialista katika jiji kuu la Buenos Aires katika mwaka wa 1983, chini ya Raúl Alfonsín. Baada ya kuwa na cheo cha naibu,alipandishwa hadhi na kuwa balozi spesheli wa Argentina nchini Uitalia,Malta na FAO(1989-91), Waziri wa Mambo ya Ndani (1993) kisha makamu wa rais wa Argentina (1995) chini ya Carlos Menem, jukumu lake lilitiwa mashakani na familia za waathiriwa wa Mlipuko wa 1995 wa AMIA.
Alichaguliwa kuwa gavana wa Jimbo la Buenos Aires katika mwaka wa 1999,akatoa Patacón, vifungo maalum vilivytolewa katika mwaka wa 2001 katika jimbo hilo ili kukabiliana na uhaba wa "peso" za Argentina(hela ya Kiargentina).
Ameshtakiwa kwa "kupotea" kwa wafanyikazi 14 wa Mercedes Benz katika mwaka wa 1975. [2]
Victor Hipolito Martínez
Víctor Hipólito Martínez (alizaliwa katika mwaka wa 1924) ni mwanasheria na mwanasiasa wa Argentina. Anajulikana zaidi kwa jukumu lake kama Naibu wa Rais wakati wa uongozi wa Raúl Alfonsín wa miaka ya 1983-1989.
Martínez alizaliwa na kulelewa jijini Córdoba ,Argentina. Alijiunga na Chuo Kikuu cha Cordoba na akafuzu na digrii katika somo la sheria katika mwaka wa 1948.Ilpofika mwaka wa 1955,alihusika katika mkutano wa Chuo Kikuu cha Southern Methodist kuhusu sera ya kawi ya fossili. Alianza kufundisha sheria ya ardhi katika mwaka wa 1956 na kupata tuzo ya "juris doctor" katika mwaka wa 1957. Alikuwa mhusika sana katika muungano wa Radical Civic Union (UCR),Martineza aliingia siasa na kuteuliwa kuingia Seneti ya Majimbo katika mwaka wa 1962. Alichaguliwa kama Meya wa Cordoba hasa katika mwaka wa 1963 na akabaki katika cheo hicho hadi mapinduzi ya serikali yalipofanyika na kumtoa Rais Arturo Illia(mwenzake katika UCR) katika mwaka wa 1966.
Martínez alirudi uwanja wa wasomi na akawa mhariri wa "Los Principios", gazeti la eneo hilo,katika miaka ya 1970 hadi 1972. Katika uchaguzi wa mwaka wa 1973,aligombea kiti cha Gavana wa Jimbo la Cordoba na akashinda. Aliendelea kufunza katika chuo kikuu,akifanya kazi katika makamati ya serikali katika madaraja ya mitaa,majimbo na kitaifa kuhusu sheria za ardhi. Alianzisha Muungano wa Argentina wa Maliasili,Sheria na Usimamizi na akapewa cheo cha Mkuu wa Idara ya Sheria ya Ardhi katika Chuo Kikuu cha Cordoba katika mwaka wa 1979.
Kufuatia miaka saba ya uongozi wa kijeshi ulipofeli, uchaguzi ukaaandaliwa katika mwezi wa Oktoba 1983. UCR,iliyoandaa mikutano yao Julai mwaka huo,ilimchagua mwanasheria wa haki za kibinadamu,Raul Alfonsin kugombea urais na Martinez kama naibu wake. Martinez aliyekuwa mhafidhina alikuwa amechaguliwa ili kumsaidia Raul kushinda. Kufuatia wiki za kupigia kura, na kutokuwa na mshindi wazi baina ya Chama cha Justicialista na UCR,UCR ilishinda hatimaye na asilimia ya 12.Martinez akawa Naibu wa Rais.
Aliapishwa hapo 10 Desemba, jukumu lake Martinez kama Rais wa Seneti ya Argentina likawa muhimu sana kwa kuwa Justicialista walikuwa na Seneti 21 na UCR walikuwa na 18. Hata hivyo,alishindwa kuzuia kushindwa kwa Sheria ya Leba ya Alfonsin wa 1984 ama ile ya kusongezwa kwa jiji kuu hadi Viedna(masuala muhimu kwa Rais). Martínez alifanya ziara za udiplomasia mbalimbali za nje ya nchi akiwa Naibu wa Rais.Alipewa hadhi ya Mzalendo Mteule wa California na Gavana George Deukmejian katika mwaka wa 1985 na Mwanachama Mteule wa Muungano wa Inter American Bar Association katika mwaka wa 1986. Hatimaye, hata hivyo, mgogoro mkali wa pesa na maandamano ya ghafla yalimlazimisha Alfonsin kuharakishakwa miezi mitano uzinduzi wa rais mpya,Carlos Menem. Martinez alijiuzulu katika mwezi wa Juni (ilianza tangu 8 Julai Menem alipochukua uongozi).
Alirudi kufanya kazi katika sheria zinazohusu ardhi baadaye na akashinda tuzo mbalimbali kama Msalaba wa Taji la Uitalia. Martinez alipewa kiti cha heshima katika ibada ya kumbukumbu ya Rais Raul Alfonsin,aliyekufa 31 Machi 2009. Mpwa wake,Pilar Nores Bodereau, aliolewa na Alan Garcia ,Rais wa Peru, tangu mwaka wa 1978.
The Way It Is
The Way It Is ni albamu ya kwanza kuotka kwa mwimbaji Keyshia Cole, iliyotolewa mnamo 21 Juni 2005. Ilikuwa namba 6 kwenye chati ya "Billboard 200" na ilikuwa na singles tano: "Never", "I Changed My Mind", "(I Just Want It) To Be Over", "I Should Have Cheated", na "Love". Albamu hii ilipata mauzo ya nakala 89,000 kwenye wiki yake ya kwanza. Baadaye, ilithibitishwa gold baada ya wiki 17, kisha ikathibitishwa platinum wiki nane baadaye. Albamu hii ilibaki kwenye chati zaidi ya mwaka mzima, na mwishowe ikauza takriban nakala milioni 1.4. Hii ni albamu yake pekee iliyo na muhuri wa "parental advisory".
Album – Billboard (United States)